Source: https://www.slov-lex.sk/pravne-predpisy/SK/ZZ/1992/293/19920611.html
Timestamp: 2020-06-03 07:34:45+00:00
Document Index: 9298600

Matched Legal Cases: ['§ 4', '§ 8', '§ 7', '§ 7', 'súd ', '§ 15', '§ 11', '§ 22']

Časová verzia predpisu účinná od 11.06.1992 do 31.12.1992
Na základe osvedčenia štátneho notárstva4) (ďalej len „osvedčenie“) vydaného za podmienok uvedených v tomto zákone sa v evidencii nehnuteľností zapíše za vlastníka nehnuteľnosti osoba uvedená v tomto osvedčení.
Pravdivosť obsahu dokladov pripojených k návrhu ani náležitosti vôle navrhovateľa a iných osôb štátne notárstvo nepotvrdzuje.
Ak je obsah návrhu neúplný alebo ak navrhovateľ nepripojil doklady uvedené v § 4 a 5, štátne notárstvo vyzve navrhovateľa, aby svoj návrh doplnil, a určí mu na to primeranú lehotu s poučením, že ak tak neurobí, osvedčenie mu nevydá.
Na základe návrhu o vydanie osvedčenia štátne notárstvo vyhotoví oznámenie, v ktorom uvedie
výzvu, aby každý, kto sa cíti byť návrhom dotknutý vo svojich právach, podal do 60 dní odo dňa zverejnenia výzvy podľa § 8 ods. 1 svoje námietky proti vydaniu osvedčenia na štátnom notárstve alebo na obecnom úrade, s poučením, že inak sa osvedčenie vydá navrhovateľovi.
Oznámenie sa zverejní vyvesením na vývesnej tabuli štátneho notárstva, v obvode ktorého sa nachádza nehnuteľnosť, a v obci, v katastrálnom území ktorej sa nehnuteľnosť nachádza. Na žiadosť štátneho notárstva je obec povinná oznámenie zverejniť spôsobom v mieste obvyklým. Ten, kto oznámenie zverejňuje, vyznačí na ňom dátum vyvesenia.
Po uplynutí lehoty uvedenej v § 7 písm. e) štátne notárstvo vyznačí na oznámení dátum jeho zvesenia a založí ho ako súčasť spisu spolu s oznámením obce o zverejnení oznámenia v obci; oznámenie je obec povinná doručiť štátnemu notárstvu do piatich dní od uplynutia lehoty uvedenej v § 7 písm. e), a to spolu s doručenými námietkami.
V napadnutej časti štátne notárstvo vyzve účastníka, ktorý proti vydaniu osvedčenia podal námietky, aby v lehote 30 dní preukázal, že podal návrh na príslušný súd. Ak návrh na súd nebude podaný, štátne notárstvo vydá navrhovateľovi osvedčenie v rozsahu, akoby sa námietky neboli podali.
Začatie sporu na súde nebráni štátnemu notárstvu vydať osvedčenie ohľadne nenapadnutej časti nárokov navrhovateľa.
Usporiadanie právnych pomerov bývalých urbarialistov a podobných spoločenstevných útvarov
Rozhodnutím majiteľov väčšiny spoluvlastníckych podielov11) nehnuteľností, na ktoré sa vzťahovali predpisy o úprave právnych pomerov majetku bývalých urbarialistov (urbárnikov), komposesorátov a podobných právnych útvarov,12) ktoré sa majú vydať podľa osobitných predpisov,13) možno rozhodnúť o spoločnom obhospodarovaní týchto nehnuteľností a o nedeliteľnosti (nezrušiteľnosti) spoluvlastníctva.
Ak ide o bývalý pasienkový majetok, možno podľa odseku 1 rozhodnúť, len ak sú pozemky aj ku dňu rozhodnutia podľa odseku 1 na tento účel užívané.
Na návrh lesného úradu14) môže obdobne podľa odseku 1 rozhodnúť súd, ak je to potrebné z dôvodu racionálneho lesného hospodárenia alebo z dôvodu trvalej udržateľnosti využívania týchto pozemkov ako prírodného zdroja.
Obdobne podľa odseku 1 možno založiť na obstarávanie spoločných vecí vyplývajúcich zo spoluvlastníctva lesné alebo pasienkové spoločenstvo, ktoré je právnickou osobou. Účastníkmi takéhoto spoločenstva sú všetci spoluvlastníci. Jeho právne postavenie a vnútorné pomery sa inak spravujú ustanoveniami osobitných predpisov o družstve.15)
Neznámych spoluvlastníkov zastupujú podľa povahy majetku Slovenský pozemkový fond alebo Slovenský lesný pozemkový fond zriadené podľa osobitných predpisov.16) Osoba zapísaná v osvedčení podľa tohto zákona sa nepovažuje za neznámeho vlastníka.
Vlastníkovi stavby uskutočnenej prestavbou alebo znovu výstavbou vojnou zničených a poškodených miest a obcí17) alebo jeho právnemu nástupcovi sa podľa tohto zákona zaeviduje vlastníctvo k stavbe a pozemku, ak preukáže, že stavba bola zhotovená v jeho prospech. Štátne notárstvo zašle o tom osvedčenie vydané vo forme notárskej zápisnice do 15 dní od jeho vydania na vyznačenie vlastníctva v evidencii nehnuteľností.
Poplatok za vydanie osvedčenia
Za vydanie osvedčenia podľa tohto zákona sa vyberá poplatok 500 Kčs okrem prípadov podľa § 15 ods. 3. Poplatok je príjmom štátneho rozpočtu Slovenskej republiky.
§ 11 Usporiadanie právnych pomerov bývalých urbarialistov a podobných spoločenstevných útvarov
§ 22 Poplatok za vydanie osvedčenia